Grace het Meesters-plan in agterkop | Netwerk24
11°C / 19°C
DA-man dien klagte in ná stakers sy vingers, ribbe breek
Stakende munisipale werkers het 'n DA-raadslid in die Brits-omgewing glo die afgelope week aangerand en as gyselaar gehou.
5 vas wat glo Kaapse haarkapper beroof
Die polisie en buurtwaglede het Maandag in Rondebosch, Kaapstad, vinnig opgetree en vyf vermeende rowers vasgetrek wat glo 'n haarkapper beroof het.
88-jarige versmoor, kry dalk hartaanval tydens rooftog
Henry Coetzee (88) se aanvallers het dié netjiese, byna-kluisenaar in sy laaste oomblikke van sy waardigheid gestroop deur hom op sy maag op 'n bed te laat lê.
Tiger reg om stokke te swaai ná operasie
Tiger Woods het Maandag bevestig hy is ná 'n onlangse knie-operasie op koers om sy terugkeer by vandeesweek se Zozo-gholftoernooi in Japan te maak.
Nieu-Seeland klop Australië in netbalriller
Nieu-Seeland se netbalspan het een hand op die Constellation-beker nadat hy Australië Sondag in 'n riller in Sydney met 54-53 geklop het.
Pro14-buiging wink vir Arnoldi
'n Terugslag het die Cheetahs voor hul vertrek na Ierland getref met die plaasvervangerhaker Reinach Venter, wat 'n enkelbesering opgedoen het.
Tiso Blackstar ly groot verlies in 'moeilike jaar'
Ondanks 'n verlaging van 6,5% in sy skuld, het die mediagroep Tiso Blackstar 'n beduidend swak jaar beleef.
Phumelela verwag verlies van tot R100 m.
Die perdewedren- en dobbelgroep Phumelela Gaming and Leisure het gewaarsku hy verwag 'n basiese verlies van tussen R80 miljoen en R100 miljoen.
Gee Pravin skerper tande, vra parlement
Die parlementêre portefeuljekomitee oor openbare ondernemings wil nou óók hê dat die departement van openbare ondernemings meer mag oor staatsondernemings moet kan uitoefen.
Hoekom ek vir Greta Thunberg gegril het . . .
Ek het soos baie ander seker nogal gegril vir die propagandavertoning van Greta Thunberg.
Ons kan kies om mekaar te verdra
Die wenner kry alles, só leer ons van kleins af.
Beeld, Die Burger en Volksblad sê: Dis maak of breek vir die DA
Die tydperk voor die plaaslike verkiesings in 2021 gaan maak of breek vir die DA wees.
KYK: Lady Gaga val lelik by verhoog af
Eina! Die superster Lady Gaga is glo ongeskonde nadat sy en 'n aanhanger saam by 'n verhoog afgetuimel het.
Harry sê media sal hom nie boelie soos sy ma
Hy sal nie geboelie word om dieselfde speletjie met die media te speel wat hy glo tot die dood van sy geliefde ma, Diana, gelei het nie.
Pretoria kry nuwe stadsorkes
Pretorianers met 'n voorliefde vir orkesmusiek het 'n vroeë Kersgeskenk gekry: Die stad het amptelik 'n nuwe simfonieorkes.
DIE TESTAMENT: Episode 36
Jacques, Annchen en Sandra probeer herstel ná die inbraak, terwyl Bastian steeds net aan die nuwe kontrak met Jacques kan dink.
KYK: Groot kinkel volgende week op Die Testament!
Kykers kan volgende week uitsien na groot drama op Die Testament!
DIE TESTAMENT: Episode 35
Dis chaos in die Weyers-huis. Jacques probeer vir Sandra red. Gaan almal ongeskonde wegkom?
FOTO'S: Tuindag landwyd gevier
Sondag was Tuindag en natuurliefhebbers oor die land heen het dit gevier deur tyd buite deur te bring, omring deur die lieflike geure van blomme en plantegroei.
Onderstebo huis by Hartbeespoort
Jou oë bedrieg jou nie, daar staan 'n onderstebo huis langs die R3 by Hartbeespoortdam. Daniëlla van Heerden het gaan inloer.
Kanonklanke op Kyalami
Ná 37 jaar word Kyalami se legendariese 9-uur-uithouren vanjaar weer aangebied. Die stilte is gebreek. Die klanke gaan kanon. 'n Voorskou deur Egmont Sippel.
Grace het Meesters-plan in agterkop
Deur Marizanne Kok 06 Desember 2018 09:43
Sedert Branden Grace in April vanjaar pa geword het, het hy 'n brandende begeerte: om in April by Augusta vir klein Roger 'n wit oorpak aan te trek en as sy "joggie" in die Amerikaanse Meesterstoernooi se jaarlikse syfer3-kompetisie in te span.
Branden Grace speel 'n hou in Woensdag se oefenronde voor die begin van die SA Ope. Foto: Gallo Images
Maak nie saak dat hy dan net meer as 'n jaar oud sal wees en nie 'n setyster van 'n drywer kan onderskei nie. Sy seuntjie, sê Grace, dra nou reeds klere vir peuters van 18 tot 24 maande oud en gaan nog loop voor hy begin kruip. Hy sal reg wees vir dié grootse taak.
Daar huiwer egter wel 'n donker wolkie in die agtergrond wat dreig om op Grace se Augusta-droom te reën: die moontlikheid dat hy nie sal kwalifiseer om daar te gaan stok swaai nie.
Alle gholfspelers in die top-50 op die wêreldranglys aan die einde van 2018, kry uitnodigings na die jaar se eerste Major.
Grace bevind homself tans in die 50ste plek en loop dus die gevaar om terug te sak na 'n tipe Major-niemandsland. Dit was voorop in sy gedagtes terwyl hy sy laaste voorbereidings gedoen het vir die Suid-Afrikaanse Ope (wat Donderdag in Randburg begin) en aanstaande week se Alfred Dunhill-kampioenskap buite Malelane.
"Dit sal bitterlik teleurstellend wees as ek buite die top-50 eindig voor die einde van die jaar, maar ek voel tog my gholf is tans goed genoeg vir my om dit te verhoed," het die 31-jarige Buffelsbaaier Woensdag gesê.
" 'n Goeie week hier sal genoeg wees en ek speel volgende week ook.
"Dit is vir my sleg dat ek eintlik vanjaar 'n heel bestendige jaar gehad het. Ek het net twee afsnypunte gemis en vier top10-uitslae gehad, maar is steeds 20 plekke laer op die wêreldranglys as aan die begin van die jaar.
As ek die toernooi wen, sal ek kan spog dat ek al vier die toernooie wat in my opinie Suid-Afrika se grotes is – die Joburg Ope, die Alfred Dunhill, die Nedbank en die SA Ope – gewen het. Ek sal baie daarvan hou.
"Ek het probleme met hoe die posisies bepaal word, byvoorbeeld dat ons eintlik oor die tweejaar-periode moet probeer om minder as 52 toernooie te speel omdat dit jou kans om langer in iets soos die top-50 te bly, verbeter. Maar ek weet ook nie hoe ons dit kan verander nie.
"Maar ek dink ook ek kon 'n bietjie harder gedruk het aan die einde van die Nedbank-uitdaagtoernooi. As ek daar 'n beter uitslag (as vierde) behaal het, sou ek nou hoër op die ranglys gewees het, sonder hierdie druk.
"So ek moet ook na myself kyk en ophou om die voet van die brandstofpedaal te haal sodra dit duidelik raak dat ek nie meer 'n toernooi kan wen nie. Elke uitslag tel. Dis iets waaraan ek moet werk."
Grace het gesê hy is verheug om by die Randpark-klub te wees vir die SA Ope, aangesien daar vir 'n ruk die moontlikheid was dat die toernooi weens 'n gebrek aan borge nie sou voortgaan nie.
En met 'n vierde plek en tweede plek in sy laaste twee SA Ope-verskynings (in onderskeidelik Januarie 2017 en Januarie 2018) sal hy niks meer geniet nie as om die keer die wenkampie te betree nie.
"As ek die toernooi wen, sal ek kan spog dat ek al vier die toernooie wat in my opinie Suid-Afrika se grotes is – die Joburg Ope, die Alfred Dunhill, die Nedbank en die SA Ope – gewen het. Ek sal baie daarvan hou."
Congrats to youngster Yurav Premlall on booking his spot into the @SAOpen_Golf.https://t.co/9SXGu9M5Tb pic.twitter.com/GW5F15krjc
— Compleat Golfer (@CompleatGolfer) December 4, 2018
* Benewens die feit dat vier van Suid-Afrika se major-kampioene (Ernie Els, Louis Oosthuizen, Charl Schwartzel en Trevor Immelman) almal by Randpark is, is ander SA groot kanonne soos Grace, Dylan Frittelli en Justin Harding ook teenwoordig om die toernooi glans te gee.
Daar is boonop ook sewe van die land se heel beste amateurs, wat toekomstige sterre soos Jovan Rebula, Wilco Nienaber en Christo Lamprecht insluit.
In die 15-jarige Yurav Premlall (wat Woensdag die top-kwalifiseerder by die Johannesburg-buiteklub was) het vanjaar se toernooi ook sy jongste deelnemer in meer as 40 jaar.